Andelise inimese afektiga, ägedusega langeb Suits kergesti äärmustesse - omadus, nii tarvilik vaimuvälja piiripostide pillamiseks, laiendamiseks, aga tegevust ras­kendav elus, kus elu teostamine suurt kainust, teolist distsipliini nõuab. Tal puudub vaimne süntees - kõigi aegade kõige raskem  uussünni (renessansi) saavutus. Aga Suits ei ole kaugeltki oma viimast sõna ütelnud.